# מערך למנחה - בית נדרש

# המבדיל בין חופש לחול

## יעדים

1. **סוגיות מרכזיות לבית המדרש: (סביב איזו שאלה רצינו להפר איזונים...)**

* המקום של חופשת הקיץ כחלק (?) מהתהליך החינוכי.
* מה ההזדמנויות והקשיים שניצבים בפני החניכים בתקופת החופש הגדול?
* מהם תפקידי המחנך במהלך חופשת הקיץ ובהכנה אליה?

1. **שדות חינוכיים שניתן לקדם באמצעות בית המדרש:**

* קהילה של משמעות- שייכות, זמינות
* עוגנים בעתיד- כישורי חיים, אתך לאורך כל הדרך

1. **ערכים נוספים שניתן לקדם באמצעות בית המדרש:**

* יאש"ה- ביטוי שיתוף הפעולה בין ההורים למחנכים
* שמים- קידום יכולת החניך להתמודד עם דילמות שייקרו בדרכו במהלך החופשה

1. **ההישג הנדרש:**

* צוות המחנכים יראה חשיבות בתפקידו להכין את החניכים לקראת הקיץ כדי להוציא מזמן זה את המיטב וכדי לתרגל יציאה לחיים בהמשך
* צוות המחנכים יראה בשמירה על קשר עם החניכים במהלך הקיץ פעולה משמעותית וחשובה וחלק מתפקידו.
* הצעות מעשיות לכלים רלוונטיים

סבב פתיחה- חופש גדול שזוכרים במיוחד

מה התפקיד שלנו בקיץ?

* ביקורי בית/ טלפונים/ וואטסאפ
* היערכות בית ספר עם תלמידים
* מפגשים יזומים/ פרויקטים

סיכום

* מיפוי חניכים מי צריך יותר הכנה ומי צריך קשר?

משם אפשר לגזור מה נכון לכיתה ומה כל מקרה לגופו?

מה התפקיד שלנו בהכנה לקיץ?

* תכנון הקיץ
* זכויות עובדים

קריאת הטקסטים של ד"ר יריב וד"ר הררי- 2 עמדות ביחס לחופש הגדול:

* מה העמדה שלנו מול הטקסטים האלה?
* איזה סוג של חופש היינו רוצים בשבילם?

איומים/ אתגרים (חששות שלהם, חששות שלנו)

הזדמנויות (להתבגר, לעשות דברים שלא יוצא לעשות ביומיום)

דיון:

* איך זה גורם לכם להרגיש?
* מה היה שם?

סרטון חניכים לקראת החופש הגדול

## מתווה בית המדרש

**סבב פתיחה** – חוויה שזוכרים במיוחד מאחד החופשים הגדולים.

**חלק א' – ציפייה סרט המצלם את החניכים של הקהילה**

הערה: חלק זה דורש צילום קודם לבית נדרש של חניכי הקהילה משיבים על השאלות:

* + איך נראה החופש? מה עושים בדרך כלל? מה עושים בערב? איך חברים מבלים?
  + איך נראה סדר היום שלך בחופש?
  + מה עושים חברים שלא עובדים?
  + איזה דברים ממש בא לך לעשות בחופש?
  + מה הציפייה שלך מבית ספר? (את השאלה הזו נשאיר לצוות לצפות בהמשך הבית נדרש)

שאלות בעקבות הציפייה:

* איך זה גורם לנו להרגיש?
* מה היה בסרט? (חלוקה של התשובות להזדמנויות (להתבגר, לעשות דברים שלא יוצא ביומיום) ואיומים/ אתגרים (חששות שלהם, חששות שלנו)
* האם אפשר להכין לקראת וכיצד? (בהמשך יהיה דיון מעשי- כאן יותר בירור עמדות).

**חלק ב- טקסטים- בוא נראה 2 עמדות ביחס לחופש הגדול**

**אליעזר יריב (15 דקות)**

הקטע מתאר את החופש הגדול כתקופה שגורמת לנסיגה בתהליך הלימוד הפורמאלי וככזה שמחזק את הפערים בין תלמידים מוחלשים לכאלה החיים בסביבות חיים מטפחות.

שאלות אפשריות לדיון:

• מה החיסרון של החופש הגדול לפי אליעזר יריב?

• איזה סוג של "אובדן חומר" יכול לקרות בתהליך החינוכי הלא פורמאלי בפנימייה או בביה"ס? דוגמאות מחופש קודם?

• איך אפשר לצמצם את תהליך האובדן?

**דור הררי:**

הקטע מתאר את החופש הגדול כמרחב הזדמנויות בו אפשר לתרגל חופש כערך וצורות שונות של למידה ועשייה.

שאלות אפשריות לדיון:

• מה היתרון של החופש הגדול לפי דור הררי?

• איך נראה החופש הגדול של החניכים שלכם – כמו התמונה שמצייר יריב או כמו התמונה של הררי?

• איך הייתם רוצים שהוא ייראה?

• מה התפקיד שלנו בהכנה של התלמידים לחופש?

איזה כלים אפשר לתת לחניכים במהלך השנה כדי שיוכלו לצמצם את הפער בין החופש כסיכון לחופש כמרחב הזדמנויות? מה ניתן לעשות בחודש הקרוב?

• איך התהליך החינוכי שעשיתם איתם לאורך השנה יכול להכין אותם לסכנות של החופש?

**חלק ג: חשיבה יישומית-**

**חשוב להזכיר ולהיות רגישים-**

עד עכשיו דיברנו רק על החניכים, אולי כדאי להגיד מילה עליכם ועל החופש הגדול שלכם... חופש הוא דבר חשוב: חשוב להחליף אנרגיות, להתרענן, לבלות, להתחדש, לנוח. אם לא יהיה לכם חופש יהיה לכם קשה להמשיך ולקיים את התהליך החינוכי המשמעותי שאתם עושים. אבל אולי אפשר להגדיר איים של עבודה/ של קשר עם החניכים.

כמו בכל דבר אחר, גם במקרה הזה – כל חניך צריך ורוצה מאיתנו משהו אחר....

**מה ניתן לעשות בקיץ? ברמת המחנך וברמת הקהילה.**

* **מה עם אלה שנופלים בין הכיסאות? אלו שלא יבואו למפגש/ שעלולים לסכן את עצמם/ שצריכים שיחה פרטנית של תכנון החופשה?**
* **איך אנחנו יודעים למי לעזור באיזה צורה?**
* להציע **לעשות מיפוי של החניכים- ולאתר 3 בערך שאנחנו דואגים להם- שצריך לעשות איתם תהליך הכנה לקיץ/ צריך לשמור על קשר**
* מיקוד כזה נכון לחניכים אבל גם נותן למחנכים תחושה שהם לא צריכים להיות בקשר עם כל הכיתה.. את אותם 3 (או יותר)- לזמן שיחה איתם לפני הקיץ ולחשוב איתם ביחד מה הם מתכננים/ איך רואים את החופשה/ סכנות/ מה יכול לעזור וכו'. במהלך הקיץ להיות איתם בקשר.

**הורים ומשפחות**- איך מערבים את ההורים לגבי ילדים שאנחנו דואגים להם?

**רעיונות:**

**הכנה לחופש-**

* בשעת מחנך או מדריך- לדבר על המטרות של הילדים בקיץ- מה יעזור לי לקדם את המטרות ומה יעכב, חששות, מה הקווים האדומים שלי שאני מציב לקיץ, מה יעזור לי לעמוד בהם? וכו'... (מקום של יועצות להציג את השיעור הכנה שהם בנו)
* להכין לתלמידים רשימה של אירועים ומקומות חינמים שאפשר ללכת אליהם במהלך הקיץ
* לעשות לתלמידים הרצאה על זכויות וחובות של בני נוער בעבודה בקיץ

**במהלך החופש-**

- שיחות טלפון, ביקורי בית, להזמין חלק מהם לכאן או לפגוש אותם במסגרת קבוצתית באיזו נקודת מפגש באזור המגורים של חלק גדול מהם, ווטס אפ- יאפשר גם לילדים שלא כל כך מרגישים חלק מהקבוצה בדרך כלל, להיות מחוברים.

- מפגשים יזומים של הצוות במקומות שבהם בני הנוער מסתובבים

- פרויקטים של הקיץ

- לערב את התלמידים בהיערכות בית ספר לשנה הבאה

**סיכום**

חופש הוא תקופה הכרחית לכל אדם, ובגיל ההתבגרות הוא יכול להיות מרחב להתנסויות ולתרגול של כישורי חיים והוא יכול להוות נקודת התפתחות. עם זאת, הוא תקופה שיכולים להיות בה הרבה סיכונים – מעבר ממסגרת מסודרת לזמן חופשי, חזרה לבית, למשפחה ולסביבת החיים לתקופה ממושכת שדורשת הסתגלות מחדש, לפעמים אפילו תחושת בדידות כשנמצאים רחוק מחברים שחיים איתם יומיום והתמודדויות בסביבת חיים שלא תמיד יכולה לספק הזדמנויות מטפחות ומצמיחות. כדי שהחופש יוציא מהתלמיד את הכי טוב שאפשר או את הרע במיעוטו צריך להתכוונן לזה. חלק מתהליך תיקון הלב ועוגנים בעתיד שאתם עוסקים בו עם כל חניך במהלך השנה נועד לצמצם את הקשיים ולפתח את יכולות ההתמודדות של החניכים, אבל לא תמיד אפשר לדעת איך יתמודדו כשלא נהיה לידם.

כייצוגי שלמות הורית עלינו לשמר קשר עם החניכים גם בחופש וגם אם הם לא יוזמים אותו או רוצים בו – זה חלק מהתפקיד שלנו ומהאחריות שלנו וגם מהאמירה שלנו כלפיהם, שאנחנו נמצאים בשבילם, דואגים להם וסומכים עליהם גם כשאנחנו לא נמצאים לידם.

עם זאת, אנחנו לא ההורים שלהם ולכן לא נהיה איתם כל החופש וגם לא באותו האופן – המשימה שלנו היא להתאים את שמירת הקשר לכל חניך על פי הצרכים שלו, אבל גם על פי מגבלת המשאבים שלנו. גם היציאה שלכם לחופש היא סוג של אמירה עבורם – שחופש הוא זמן חשוב לכל אדם ושהוא מאפשר לנו להתרענן, להתחדש ולצמוח. החופש שלכם הוא סוג של מודל לדוגמה שנרצה שיוכלו למלא אחריו בעצמם – להשתמש בחופש כמרחב הזדמנויות וצמיחה.

וכשתדעו שהם מייצרים לעצמם חופשים כאלה, גם החופשים שלכם יהיו רגועים.